钦定古今图书集成/明伦汇编/官常典/第082卷 > 安乐王鉴
## 钦定古今图书集成/明伦汇编/官常典/第082卷 > 安乐王鉴

按《魏书安乐王传》：“安乐厉王长乐子武康王诠。诠子
鉴，字长文，袭。后除相州刺史、北讨大都督，讨葛荣，仍
兼尚书左仆射、北道行台尚书令，与都督裴衍共救
信都。鉴既庸才，诸弟粗暴，见天下多事，遂谋反，降附葛荣。都督源子邕与裴衍合围鉴，斩首传洛，诏改其
元氏。庄帝初，许复本族，又特复鉴王爵，赠司空。”